# Les grafies j, g i tj, tg

En el valencià general, tant les consonants simples **j** i **g**com els dígrafs **tj** i **tg**representen el fonema palatal africat sonor.

# 1. Les grafies simples *j, g*

S’escriu **j** davant de les vocals **a, o, u:*****j**aqueta, passe**j**ar; ba**j**oca, **j**ove; de**j**uni, **j**ustícia.*

S’escriu **g** davant de les vocals **e, i:*****g**el, men**g**em, ve**g**es; à**g**il, en**g**inyer, **g**irar.*

EXCEPCIONS: Per raons etimològiques, s’escriu **j** davant de **e** en els casos següents:

* En mots com ara ***J**ehovà, **j**ejú, **j**erarquia, **j**erbu, **J**ericó, **j**eremiada, **j**eroglífic, **J**eroni, **j**ersei, **J**erusalem, **j**esuïta, **J**esús, **j**et, ma**j**estat,* i en els derivats o primitius corresponents.
* En l’imperfet d’indicatiu dels verbs **jaure** i **ajaure**: ***j**eia, **j**eies, **j**eia, **j**éiem, **j**éieu, **j**eien; a**j**eia, a**j**eies, a**j**eia, a**j**éiem, a**j**éieu, a**j**eien.*
* Davant dels grups **-ecc-** i **-ect-**, que apareixen en un reduït nombre de vocables: *ab**jecc**ió, de**jecc**ió, e**jecc**ió, in**jecc**ió, inter**jecc**ió, ob**jecc**ió, pro**jecc**ió, sub**jecc**ió; ab**ject**e, ad**ject**iu, ob**ject**e, pro**ject**e, sub**ject**e, tra**je**cte;* i els mots que en deriven, com ara *in**ject**ar, ob**ject**able, pro**ject**il, sub**ject**iu,*etc.

# 2. Els dígrafs *tj, tg*

Els dígrafs **tj** i **tg** només poden presentar-se en posició intervocàlica. Paral·lelament a les corresponents grafies simples, s’escriu **tj** davant de les vocals **a, o, u*****,***i **tg**davant de **e, i*****.***

## Així, s’escriuen amb *tj*:

*a*) Els verbs *allo**tj**ar, asse**tj**ar, avanta**tj**ar, desembala**tj**ar, desi**tj**ar, embo**tj**ar, encali**tj**ar, encora**tj**ar, enferri**tj**ar-se, enfo****tj****ar, enga**tj**ar, ensi**tj**ar, ensu**tj**ar, enu**tj**ar, espi**tj**ar, esta**tj**ar, esto**tj**ar, farra**tj**ar, foga**tj**ar, forma**tj**ar, fo**tj**ar, homena**tj**ar, hosta**tj**ar, ju**tj**ar, llimu**tj**ar, me**tj**ar, na**tj**ar, pe**tj**ar, pi**tj**ar, rebu**tj**ar, remi**tj**ar, so**tj**ar, trepi**tj**ar, ultra**tj**ar* i *via**tj**ar.*

*b*) Els mots *ari**tj**a, basse**tj**a, borra**tj**a, bo**tj**a, bromi**tj**a, cali**tj**a, coï**tj**a, corre**tj**a, ferri**tj**a, fe**tj**ut, fo**tj**a, llebe**tj**ol, lle**tj**a, llimu**tj**a, lli**tj**a, llo**tj**a, mabri**tj**ol, mi**tj**à, na**tj**a, ora**tj**ol, pe**tj**a, pi**tj**or, pla**tj**a, poli**tj**a, si**tj**a, su**tj**a, tremoli**tj**a* i *viro**tj**a.*

## S’escriuen amb *tg*:

*a*) Els mots acabats amb el sufix **-atge**:

> *aborda**tg**e, adoba**tg**e, alia**tg**e, amera**tg**e, ancora**tg**e, arbitra**tg**e, aterra**tg**e, avanta**tg**e, baga**tg**e, bosca**tg**e, camufla****tg****e, carrua**tg**e, compana**tg**e, cora**tg**e, curtmetra**tg**e, dobla**tg**e, draga**tg**e, embala**tg**e, embena**tg**e, engrana**tg**e, esclava**tg**e, espiona**tg**e, etiqueta**tg**e, fitxa**tg**e, forma**tg**e, gara**tg**e, ima**tg**e, llargmetra**tg**e, munta**tg**e, paisa**tg**e, salva**tg**e* i *via**tg**e.*

*b*) Els mots acabats amb la terminació **-etge**:

> *fe**tg**e, here**tg**e, me**tg**e, pe**tg**e* i *se**tg**e.*

*c*) Altres mots com ara:

> *col·lo**tg**e, fero**tg**e, fo**tg**era, ju**tg**e, rello**tg**e* i *su**tg**e.*